Keskustelu Wikipediasta:Ylläpitäjät/Historia

message: Tällä sivulla kerrotaan, että ensimmäiset ylläpitäjät saivat oikeutensa 8. joulukuuta 2003, kuitenkin Wikipedia:Aikajana-sivulle lisättiin heinäkuussa 2005 väittämä, että heidät valittiin päivää myöhemmin, eli 9. joulukuuta 2003. Saman päätelmän voisi tehdä myös tästä Cimon Avaron kirjoittamasta viestistä, jossa hän kertoo 9. joulukuuta 2003, että "Voimme odottaa että muutaman päivän sisällä, jollei jo pikemmin, sinä ja minä ja muut Wikipedia:Ylläpitäjät sivulla mainitut olemme saaneet uudet hienot käyttäjäoikeutemme". Todennäköinen päivä lienee 9. joulukuuta tai 10. joulukuuta, koska 10. joulukuuta 2003 Cimon Avaro lisäsi Wikipedia:Ylläpitäjät-sivulle "Suomlaisen Wikipedian ylläpitäjät", jossa lueteltuna senhetkiset ylläpitäjät. Stryn (keskustelu) 26. kesäkuuta 2018 kello 18.11 (EEST)
replies: text: Nuo ylläpitäjyyden alkamisajankohdat on merkitty sen perusteella, milloin kutakin henkilöä koskenut menestyksellinen yp-äänestys on päättynyt, vaikka teknisten oikeuksien varsinaiseen saamiseen onkin silloin tällöin tullut päivän tai parin (tai omassa tapauksessani kolmen) viive. Ensimmäisten ylläpitäjien tapauksessa äänestyksen (tai oikeastaan keskustelun) päättymishetki on kylläkin tulkinnanvarainen asia, ja päivämäärä on merkitty ylläpitäjäksi valittua koskevan keskustelun viimeisen kommentin jättöajankohdan perusteella. Joka tapauksessa sivulla on siis muitakin tapauksia, joissa ylläpitäjyyden alkamisajankohdaksi merkitty yp-äänestyksen päättyminen on tapahtunut jonkin verran ennen oikeuksien teknistä saamista (ts. ylläpitäjyyden on tulkittu alkaneen valitsemishetkestä). Fiwikin käyttöoikeuslokin vanhimmat merkinnät ovat tammikuulta 2005 ja Metan käyttöoikeuslokin joulukuulta 2004, joten mikäli merkinnät halutaan   järjestelmällisesti muuttaa oikeuksien teknistä saamisajankohtaa vastaaviksi, ennen vuotta 2005 valittujen ylläpitäjien osalta tarvittavat tiedot pitäisi selvittää jostain muualta kuin edellä mainituista lokeista. –Ejs-80 26. kesäkuuta 2018 kello 20.02 (EEST)

text: Yllä mainittuun liittyen aloin mielenkiinnosta katsella Daseinin / J.Pitkän tapausta ja sain selville, että Meta-Wikin sivulla Steward requests/Permissions olleen Angelan viestin perusteella hän sai ylläpito-oikeudet 13. huhtikuuta 2004 ja että samana päivänä J.Pitkä oli teknisesti hetken aikaa myös fiwikin byrokraattina, sillä toinen ylivalvoja Looxix oli vahingossa byro-oikeudet hänelle antanut mutta virheen huomattuaan asian korjannut. –Ejs-80 26. kesäkuuta 2018 kello 20.20 (EEST)
thread_title:  Ensimmäisten ylläpitäjien valintapäivä 

message: Pitäisikö kertoa lauseella siitä mitä tehtiin ennen kuin ylläpitäjiä oli? Niin kauan kuin vielä on aktiiveja jotka tietävät. -- Cimon Avaro 26. kesäkuuta 2018 kello 20.51 (EEST)
replies: text: Tai jopa parilla. Historia on aina mielenkiintoista (nykyisyys tylsää). --Lax (keskustelu) 27. kesäkuuta 2018 kello 13.41 (EEST)

text: Tässä täytyisi erottaa sodasta palanneiden muistelot (tyyliin "Sellanen ol' Viipuri"), jotka voivat olla epätarkkoja, ja sitten Wikipedian arkeologisiin tutkimuksiin perustuva tiedonmurujen keruu, mikä voi myös olla epätarkkaa. Lähdevaatimus ei ole voimassa Wikipedian omissa asioissa, ja kun on tunnettua, että Wikipedistit ovat usein eri mieltä siitä, mitä tapahtui eilen tai tänään tai huomenna, niin pitäisikin mahdollisessa Wikipedian elämänkerrassa tuoda esille se, onko kyseessä edes jollain tavalla primäärilähteen tukema tieto (ote lokista tai muusta materiaalista; itse asiassa Zache ja Anr ovat aika taitavia kaivamaan tällaisia, vertaa myös esimerkiksi keskustelua Kaskisesta ekana artikkelina) vai onko kyseessä vuosituhannen alussa paikalla ollut aktiivi, joka miettii, miten kaikki oikein kävikään. --Pxos (keskustelu) 27. kesäkuuta 2018 kello 14.14 (EEST)
thread_title:  Ylläpitäjyyden esihistoria